3834 Zappafrank

3834 Zappafrank estas asteroido de la asteroida zono.

 Malkovro 
Ĝi estis malkovrita la  de la slovaka astronomo Ladislav Brožek elde la observatorio de la monto Kleť, apud České Budějovice en Ĉeĥio.

 Nomo 
Ĝia nomo honoras la usonan kantiston kaj muzikiston Frank Zappa (1940–1993).

Kelkaj monatoj post la morto de la kantisto, Dr. John V. Scialli, leĝa psikiatriisto de Fenikso (Arizono), iniciatis interretan kampanjon ĉe la fervoruloj de Frank Zappa por doni ties nomon al astro.

Li unue sensukcese provis fari ke Internacia Astronomia Unio tiel nomu ekstersunsisteman planedon orbitantan ĉirkaŭ kvazaro en la Virgo. Komenco de 1994, li ricevis helpon de Brian G. Marsden de la Minor Planet Center; li mem estis partizano de honori la memoron de Frank Zappa kaj proponis nomi asteroidon.

La nomoj "Zappa" aŭ "Frankzappa", elektitaj de Dr. Scialli, maltaŭgus por asteroido, ĉar jam ekzistis asteroido 2813 Zappalà (honore al la itala astronomo Vincenzo Zappalà), kaj la nomoj de tro multenombraj asteroidoj komencas per "Frank", nome:
 982 Franklino kaj 1925 Franklin-Adams (por la brita amatora astronomo John Franklin-Adams)
 2824 Franke (por la usona biologo Ernst H. Franke)
 2845 Franklinken (por la usona astronomo Kenneth Franklin)
 4546 Franck (por la belga komponisto César Franck)
 9662 Frankhubbard (por la usona fabrikanto de klavicenoj Frank Hubbard)

La nomo Zappafrank estis do preferita kaj adoptita la . La komitato de IAU estimis, ke estis bona elekto por asteroido malkovrita de ĉeĥoslovaka astronomo, ĉar Frank Zappa estis rigardita en ĉeĥoslovaka antaŭ 1989 kiel simbolo de libereco kaj demokratio, kaj eĉ Václav Havel estis unu el liaj fervoruloj.

 Eksteraj ligiloj 





Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Ladislav Brožek
Kategorio:Astronomiaj objektoj malkovritaj en 1980